CELEX: C2005/217/99
Language: da
Date: 2005-09-03 00:00:00
Title: Sag T-223/05: Sag anlagt den 8. juni 2005 af CAMAR Srl mod Kommissionen for De Europæiske Fællesskaber

3.9.2005   
            
            
               DA
            
            
               Den Europæiske Unions Tidende
            
            
               C 217/45
            
         Sag anlagt den 8. juni 2005 af CAMAR Srl mod Kommissionen for De Europæiske Fællesskaber
   (Sag T-223/05)
   (2005/C 217/99)
   Processprog: italiensk
   Ved De Europæiske Fællesskabers Domstol er der den 8. juni 2005 anlagt sag mod Kommissionen for De Europæiske Fællesskaber af CAMAR Srl ved advokaterne Wilma Viscardini, Simonetta Donà og Mariano Paolin med påstand om, at Kommissionen dømmes til at betale erstatning på det grundlag, som sagsøgeren har gjort rede for, eller på et andet grundlag, som Domstolen måtte finde mere relevant, også set i lyset af den endelige dom i sag T-260/97.
   Kommissionen har nedlagt følgende påstande:
   
               —
            
            
               Kommissionen tilpligtes at godtgøre det tab, som sagsøgeren har lidt ved, at Kommissionen retsstridigt har undladt at træffe de nødvendige foranstaltninger i henhold til artikel 30 i Rådets forordning (EØF) nr. 404/93, som fastslået i Rettens dom af 8. juni 2000 i sag T-79/96, på det grundlag, som sagsøgeren har gjort rede for, eller på et andet grundlag, som Domstolen måtte finde mere relevant, også set i lyset af den endelige dom i sag T-260/97.
            
         
               —
            
            
               Kommissionen tilpligtes at godtgøre CAMAR de omkostninger, som selskabet har haft i denne sag.
            
         Søgsmålsgrunde og væsentligste argumenter:
   Med dette søgsmål genfremsætter sagsøgeren sit krav om erstatning, som allerede blev fremsat i sag T-79/96, CAMAR mod Kommissionen (1).
   I denne forbindelse henvises til, at Retten, selv om den fastslog, at Kommissionen havde handlet retsstridigt, og følgelig gav sagsøgeren medhold i sagen, for så vidt som den lagde til grund, at Kommissionen havde tilsidesat sine forpligtelser, desuagtet afviste erstatningskravet fra realitetsbehandling, idet det ikke var muligt at vurdere omfanget af det fremtidige tab.
   Søgsmålsgrundene og de væsentligste argumenter er i vidt omfang identiske med dem, der er gjort gældende i ovennævnte sag samt i sag T-457/04, CAMAR mod Kommissionen (2).
   
      (1)  Dom af 8.6.2000, forenede sager T-79/96, T-260/97 og T-117/98 (Sml. II, s. 2173).
   
      (2)  EFT C 31, s. 28.